
Prvi od deset dana zul-hidžeta je sutra 23.08., a posljednji je 
01.09.2017. 

Allahov Poslanik, sallallahu alejhi ve sellem, je rekao: "Ne postoje 
dani u kojima je neko djelo bolje uraditi od ovih deset dana," tj. 
prvih deset dana zul-hidžeta. Ashabi upitaše: "Čak ni džihad/borba 
na Allahovom putu?" -"Čak ni borba na Allahovom putu," -odgovori 
on, "osim ukoliko se čovjek bude borio svojim životom i imetkom i 
da se ne vrati ni sa jednim od toga dvoga." (Buhari) 

Od ovih djela možemo uraditi neki od ličnih ibadeta, a možemo 
uraditi i ibadet/dobro djelo koje je vezano za ljude. 

U lične ibadete spadaju: dobrovoljni namaz, post, naročito post dana Arefata, zirk, dova, učenje 
Kur'ana, prinošenje kurbana, sticanje islamske nauke... 

U djela/ibadete koji su vezani za ljude spadaju: dobročinstvo roditeljima, spajanje rodbinskih 
veza, dobročinstvo prema komšijama, nahraniti siromaha, pomoći nevoljnika, podučiti neukog, 
naređivati dobro i odvraćati od zla... 

BOLJE od svih ovih djela je da čovjek ostavi bilo koji veliki grijeh, kao što su gibet, nemimet, 
uhođenje muslimana, i druga loša djela, ukoliko ih čini, a od djela srca najbolje je da se čovjek 
tevbom očisti od grijehova srca kao što su oholost, samoljublje, zavist, mržnja, loše mišljenje o 
muslimanima, pesimizam, činjenje dobrih djela s namjerom da nas neko vidi (rijaluk) ili o tome 
od nas čuje (sum'aluk)... 

Iako se načelno nafilama približavamo Allahu, ne trebamo uljepšavati i umnožavati svoja djela, a 
da zapostavimo brigu o svojoj unutrašnjosti i da je ostavljamo prljavom! 

"Uspjet će onaj ko je (dušu) očisti, o propast će onaj ko je uprlja." (Eš-Šems, 9-10) 

